Betek an eil Brezel-Bed, ha pelloch memp hervez al lechioù, emañ chomet bev-bras an akustumañs da lidiñ gouel St-Yann e-mesk pobl hor bro-ni. An dud en em dolpe a gêriad àr ul lech un tammig digor, àr an uhel kentoch, tro serr-noz. Eno e veze plantet ur post en douar, hag en-dro dezhañ e veze paket ar pezh a zegase pep unan ag ar gêr : fagot, lann, benal, drein ; danvez sech dober tan flamm. Bokedet e veze penn ar post get bokedoù roz, bokedoù paper krepon, seizennoù paper. Pa veze teñval e veze  bountet an tan er bern. Hag a-benn e save uhel ! Uheloch evit ar post, uheloch evit ar boked. … Ha bech dar chorn-bout neuze : «Teutteuteteuttt !… Teutteuteteuttt !» peotramant dar piligoù lakaet da soniñ : «Vrooomm ! Vroomm !»…    Ret eo ma vehe bet gwelet an tantad ha kaset pell ar vrud.